จริงหรือเปล่า? กฎหมายใหม่เปิดช่องเรียกค่าเสียหายจากเจ้าของให้ที่จอดรถได้
จริงหรือเปล่า? กฎหมายใหม่เปิดช่องเรียกค่าเสียหายจากเจ้าของให้ที่จอดรถได้
30 ก.ย. 2559

ผู้สื่อข่าวรายงานว่า ในช่วงที่ผ่านมาสังคมโซเชียลมีการกล่าวถึงกฎหมายใหม่ที่เกี่ยวข้องกับการเรียกร้องค่าเสียหายจากเจ้าของให้ที่จอดรถได้หากรถเกิดหายระหว่างใช้บริการจอดรถ โดยสถานที่ให้บริการที่จอดรถจะต้องรับผิดชอบทั้งหมดเพราะถือว่าเป็นสถานที่บริการลูกค้า แม้ว่าเจ้าของรถจะไม่ได้มีบัตรจอดรถก็ตาม
ทั้งนี้ มีข้อแนะนำแก่เจ้าของรถทั้งหลายว่า หากจะนำรถเข้าจอดในห้างสรรพสินค้าใดหรือโรงแรมหรือรีสอร์ทใดไม่ว่าในกรุงเทพหรือต่างจังหวัด ควรถ่ายภาพรถให้เห็นป้ายทะเบียนและให้เห็นสภาพสถานที่จอดให้ชัดเจนว่าเป็นที่ใด ถ้ารถหายในห้างสรรพสินค้าอย่าเพิ่งตื่นตูมตกใจ ถ้ายังไม่มีใบเสร็จค่าสินค้าให้รีบเข้าซื้อสินค้าในซุปเปอร์เพื่อให้ได้ใบเสร็จว่าได้เข้ามาใช้บริการซื้อสินค้าในห้างจริง
จากนั้นจึงแจ้งห้างสรรพสินค้าที่เกิดเหตุว่ารถหายพร้อมกับแจ้งความกับเจ้าหน้าที่ตำรวจ โดยถ่ายสำเนาใบเสร็จให้ไปและเก็บใบเสร็จตัวจริงไว้ถ้าห้างไม่จ่ายจะได้ใช้ใบเสร็จกับภาพถ่ายรถในโทรศัพท์มือถือเป็นพยานหลักฐานในการฟ้องร้องทางศาลด้วยตัวเองไม่ต้องผ่านเจ้าหน้าที่ตำรวจพร้อมหลักฐานดังกล่าว ทั้งนี้ ต้องฟ้องภายใน1 ปี นับแต่วันรถหาย ถ้าเกิน 1 ปี คดีจะขาดอายุความ
 